Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Jeruusalemm analüüsis julgeolekuolukorda põhirõhuga Iraanil,
kui Pentagon tunnistab Teherani tuumaprogressi.
Tundmatu lennuk ründas Süüria pealinna Damaskuse lähedal
Iraani relvasaadetist.
Kümned tuhanded juudi usklikud ujutasid üle Templimäe Nutumüüri
igaaastaseks preesterlikuks õnnistuseks.
Iisraeli Kaitsejõud, Julgeolekuamet (ISA) ja Piiripolitsei eriüksused
tegid viimase 48 tunni jooksul Juudas ja Samaarias, Läänekaldal
ulatuslikke terrorismivastaseid reide.
Operatiivtegevuse käigus leidsid ja hävitasid Iisraeli eriüksuslased
ISA luureinfo alusel 5 relvatootmistöökoda Bituniya külas.
Lisaks leiti ja konfiskeeriti rohkesti relvastust
ja vahistati kokku 12 kahtlustatavat terroriagenti.
Lõuna-Iisraelis, hoolimata ulatuslikest ponnistustest
leevendada Egiptuse vahendusel Hamasi käivitatud piirivägivalda,
läkitasid Gaza agendid üle piiri mitu süttivat õhupalli,
mis tekitasid Be'eri metsas mitu võsatulekahju.
Vaenutegevus, mis hõlmas ka vägivaldseid märuleid
Gaza-Iisraeli turvataral,
toimus vaatamata Jeruusalemma kaitseaparaadi üksmeelsele otsusele
taasavada Erezi piiripunkt Gaza palestiinlastele,
kes Iisraelis tööl käivad.
Tänu jumalale. Lootsime, et piiripunkt avatakse pärast pühi,
kuid see avati täna, kuna olukord on väga raske.
Teate ju Gaza olukorda.
Olen tänulik Jumalale. Olen väga rõõmus, et piiripunkt avati.
Tahame lastele elatist teenida. Kaks nädalat oleme kannatanud.
Pühapäeval pidas peaminister Benjamin Netanyahu istungi
julgeolekuolukorra analüüsimiseks koos kaitseminister Yoav Gallanti
ja Jeruusalemma kaitseaparaadi juhtidega IDFst, Mossadist, ISAst
ja teistest riigi julgeoleku- ja luureinstitutsioonidest.
Kõrgtasemel kohtumise käigus
arutati Iisraeli erinevaid julgeolekuväljakutseid,
põhirõhuga Iraanist lähtuval ohul.
On tähtis mainida, et kohtumise eel
avaldas USA Kaitseministeerium raporti
pealkirjaga "Strateegia Massihävitus- relvadega tegelemiseks 2023"
Raport toonitab Pentagoni valitsevat hinnangut,
et Iraan ei taotle hetkel tuumarelvaprogrammi,
hoolimata Teherani tuumaprogrammi praegusest tasemest,
kuna on üldteada,
et rikastustase on jõudnud kaugemale tsiviilotstarbeks vajalikust.
Lisaks, kontrastina Pentagoni hinnangule, tunnistab raport,
et Iraani tuumaprogramm on arenenud punkti,
kus neil on võime toota piisavalt lõhustuvat materjali
tuumapommi jaoks vähem kui kahe nädalaga.
Süürias olevat tundmatu lennuk tulistanud rea täppisrakette
sihtmärkide pihta Süüria pool Liibanoni piiri,
pealinnast Damaskusest läänes.
Raportite teatel, mida meil ei õnnestunud kohe kinnitada,
aktiviseerus Süüria õhutõrje,
et püüda kaitsta teel olnud Iraani relvasaadetisi.
Sihtmärgid olevat saanud tabamuse ja põhjustanud olulist kahju.
On tähtis märkida, et Damaskuse režiim ei kinnitanud raporteid
ning IDF esindus ei kinnitanud ega eitanud oma osalust,
kui neilt kommentaari palusime.
Tasub toonitada, et kui ajatolla režiim
ekspordib jätkuvalt suures koguses relvi Lähis-Itta ja kaugemale,
eelkõige Venemaale viimase sõjaks Ukraina vastu,
tõhustab Iisrael koostööd Euroopa riikidega,
et valmistada kontinent ette võimalikeks rünnakuteks Idast.
Muuhulgas lõpetas Iisraeli kaitseminister Yoav Gallant
ametivisiidi Berliini, kus ta osales ametlikul allkirjastamistseremoonial
Arrow 3 hankimiseks Saksamaa poolt.
Kahe lihtsa allkirjaga tegime täna ajalugu.
See hetk ajaloos toetub meie mineviku sündmustele
ja dikteerib meie ühist tulevikku.
Arrow 3 Saksamaale on suurim tänaseni allkirjastatud leping
ning oleme pühendunud õigeaegsele ja tõhusale tarnimisele.
Leping on käegakatsutav tõend, et Iisrael ja Saksamaa on partnerid.
Meie riigid on jõudnud tasandile, kus jagame lähedast,
sensitiivset luureinfot, sõjalisi teadmisi ja võimeid.
Meie sidemete loomisest peale
on Saksamaa panustanud rohkelt Iisraeli julgeolekusse.
Täna teeme uhkusega sama Saksamaa, strateegilise liitlase
ja Euroopa juhi heaks.
Gallant toonitas tärkavat globaalset tegelikkust,
kus Euroopal ja Iisraelil on üha tihemini ühised ohud.
Täna on meil ühiseid ohte rohkem kui iial varem.
Iraani sõrmejäljed on kõikjal.
Alates Iraani poolt Hezbollah'le antud 100 000 raketist
kuni relvadeni, mida kasutatakse terrorirünnakuis iisraellaste vastu
ja raketirünnakuis meie Pärsia lahe naabrite suunas.
Iraani droonid, mida kasutatakse süütute tsiviilelanike tapmiseks
maailmas, on pilguheit sellele, mis maailma ootab,
pärast raketiembargo lõppemist järgmine nädal.
Iraan saab vabad käed
kaasaegsete rakettide levitamiseks maailmas
ja see eelneb Iraani tuumaambitsioonidele.
Iraani agressiooni valguses
peame tähtsustama julgeoleku valmidust ja võimeid,
ning ulatuslikku tegevust rahvusvahelise üldsuse poolt.
Kaitseminister rõhutas samuti,
et süvenev kaitsekoostöö Saksamaa ja Iisraeli vahel
võiks levida ka teistesse Euroopa riikidesse ja kaugemalegi.
Täna on Iisrael valmis laiendama
oma kaitse- ja tööstuskoostööd
teiste globaalsete partneritega.
Saksa esikaitseametnik aga rõhutas oma riigi põhjalikke jõupingutusi
riigi õhukaitse tõhustamiseks,
toonitades 18 Euroopa riigi Euroopa Taevakilbi algatuse tähtsust.
Riikide seas on Soome, Eesti, Rootsi, Inglismaa, Holland ja teised.
Ilma liialdamata - see on ajalooline päev meie kahe riigi jaoks.
Oleme üksmeelsed -
Arrow süsteem muudab Saksa õhutõrje tulevikukõlbulikuks.
See on üks parimaid, kui mitte parim süsteem.
Meil on väga hea meel,
et saime allkirjastada täna teineteisemõistmise memorandumi
pärast üsna lühikesi läbirääkimisi.
Vajame seda muidugi kiiresti.
Vähemalt meie ja ka 18 teise Euroopa riigi veendumuse järgi,
kes on ühinenud vahepeal Euroopa Taevakilbi algatusega,
kuid neil pole aega arendada oma Euroopa lahendusi,
mis võtavad aastaid ja nüüd vajame oma taevaste kaitsmist
kõigis kolmes ulatuses.
Meil on IRIS-T, Patriot ja nüüd saame ka Arrow,
Kõik kolm meile vajalikku ulatust saavad kaetud, kui kõik on töökorras.
Pärast pidulikku tseremooniat Saksamaa Kaitseministeeriumis
külastas Jeruusalemma kaitsejuht Berliinis Platvorm 17 monumenti,
et asetada pärg holokaustiohvrite mälestuseks.
Tähistan täna siin Berliinis, Saksamaa pealinnas,
põnevat ja tähtsat päeva. Möödas on 80 aastat sellest,
kui 50 000 juuti saadeti surma siit Berliini 17. platvormilt.
Oleme siin koos Iisraeli delegatsiooniga kaitseministeeriumist,
IDFist ja Aerospace Industry'st,
et allkirjastada ligi 4 miljardi dollari suurune tehing
Saksamaa kaitsmiseks.
Jeruusalemmas voolas kümneid tuhandeid juudi usklikke
Templimäe Nutumüüri juurde
igaaastaseks preesterlikuks õnnistuseks,
mis tavaliselt toimub Sukkoti ehk Lehtmajade püha ajal.
See on ilus aeg kõikidel juutidel
tulla Koteli (Nutumüüri) juurde Iisraelimaal,
et saada kaunis kogemus koos teiste juutidega.
Loodetavasti saame täna imeline kogemuse.
Sukkot on olnud seni imeline. Loodetavasti nii igal aastal Iisraelis.
Aitäh, et vaatasite TV7 Iisraeli Uudiseid!
Osutaksin, et TV7 Iisrael on annetuspõhine teenistus.
Kui meie saated teid õnnistavad ja soovite aidata neid eetris hoida,
kaaluge palun annetuse tegemist.
Seda saab teha meie kodulehel www.tv7israelnews.com
Kutsun teid paluma rahu ja päästet Jeruusalemmale ja Iisraelile
ja palvetama tagakiusatud vendade-õdede eest maailmas.
Olen Jonathan Hessen. Õnnistatud nädalat ja häid pühi!
Homseni!
Tõlge: Monika Jaaguri